GREEK SUPREME COURT DECISION

Decision ID: 1085/2024
Decision Number: 1085
Decision Year: 2024
Department: Ποινικό (Β Ποιν. Διακ.)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' Ποινικό Τμήμα Διακοπών (Σε Συμβούλιο) Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της Συνθέσεως, ο οποίος ορίστηκε με την υπ' αριθμ. 178/2024 πράξη της Πρόεδρου του Αρείου Πάγου), Ευαγγελία Στεργίου και Ελένη Θεοδωρακοπούλου-Εισηγήτρια, Αρεοπαγίτες. Συνήλθε σε Συμβούλιο στο Κατάστημά του στις 3 Σεπτεμβρίου 2024, με την παρουσία του Αντεισαγγελέα του Αρείου Πάγου Νικολάου Δεγαΐτη και της Γραμματέα Ε. Κ., για να δικάσει την αίτηση της Αντεισαγγελέα του Αρείου Πάγου Αναστασίας Μασούρα, περί αναιρέσεως του 51/2024 βουλεύματος του Συμβουλίου Εφετών Λάρισας. Με κατηγορουμένη την Κ. Π. του Ε., κάτοικο ..., η οποία δεν παραστάθηκε, εφόσον δεν κλητεύθηκε. Με υποστηρίζοντες την κατηγορία τους: 1) Φ. Π. του Θ. και 2) Γ.-Ά. Π. του Β., κατοίκους ..., οι οποίοι δεν παραστάθηκαν, εφόσον δεν κλητεύθηκαν. Το Συμβούλιο Εφετών Λάρισας, με το ως άνω βούλευμά του διέταξε όσα λεπτομερώς αναφέρονται σ' αυτό, και η Αντεισαγγελέας του Αρείου Πάγου Αναστασία Μασούρα ζητεί τώρα την αναίρεση αυτού, για τους λόγους που αναφέρονται από 20-5-2024 αναίρεσή της, η οποία ασκήθηκε με δήλωση ενώπιον της Γραμματέα του Ποινικού Τμήματος του Αρείου Πάγου, Ν. Κ., συνταχθείσας της με αριθμό 23/2024 σχετικής έκθεσης, η οποία καταχωρίστηκε στο οικείο πινάκιο με τον αριθμό 512/2024. Έπειτα ο Αντεισαγγελέας του Αρείου Πάγου Νικόλαος Δεγαΐτης εισήγαγε για κρίση στο Συμβούλιο τη σχετική δικογραφία με την υπ' αριθμ. πρωτ. 118/17-6-2024 πρόταση του Αντεισαγγελέα του Αρείου Πάγου ... Οικονόμου, στην οποία αναφέρονται τα ακόλουθα: "Εισάγω στο Δικαστήριό Σας, σύμφωνα με τη διάταξη του άρθρου 485 παρ. 1 εδ. α' ΚΠΔ, την υπ' αρ. 23/2024 αναίρεση κατά του υπ' αρ. 51/2024 βουλεύματος του Συμβουλίου Εφετών Λάρισας και εκθέτω τα ακόλουθα: Η ανωτέρω αναίρεση ασκήθηκε σύμφωνα με τις κείμενες διατάξεις και για τους διαλαμβανόμενους σ' αυτή νόμιμους και βάσιμους λόγους, στους οποίους και αύθις αναφέρομαι. Επομένως η ως άνω αναίρεση πρέπει να γίνει τυπικά και ουσιαστικά δεκτή, να αναιρεθεί το προσβαλλόμενο βούλευμα και να παραπεμφθεί η υπόθεση στο αυτό συμβούλιο με άλλη σύνθεση, αφού αυτό είναι δυνατό. Ο Αντεισαγγελέας του Αρείου Πάγου Γεώργιος Οικονόμου". Αφού άκουσε τον Αντεισαγγελέα, που αναφέρθηκε στην παραπάνω εισαγγελική πρόταση,

Judges: Απόστολο Φωτόπουλο, Ευαγγελία Στεργίου, Ελένη Θεοδωρακοπούλου-Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' Ποινικό Τμήμα Διακοπών (Σε Συμβούλιο) Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της Συνθέσεως, ο οποίος ορίστηκε με την υπ' αριθμ. 178/2024 πράξη της Πρόεδρου του Αρείου Πάγου), Ευαγγελία Στεργίου και Ελένη Θεοδωρακοπούλου-Εισηγήτρια, Αρεοπαγίτες. Συνήλθε σε Συμβούλιο στο Κατάστημά του στις 3 Σεπτεμβρίου 2024, με την παρουσία του Αντεισαγγελέα του Αρείου Πάγου Νικολάου Δεγαΐτη και της Γραμματέα Ε. Κ., για να δικάσει την αίτηση της Αντεισαγγελέα του Αρείου Πάγου Αναστασίας Μασούρα, περί αναιρέσεως του 51/2024 βουλεύματος του Συμβουλίου Εφετών Λάρισας. Με κατηγορουμένη την Κ. Π. του Ε., κάτοικο ..., η οποία δεν παραστάθηκε, εφόσον δεν κλητεύθηκε. Με υποστηρίζοντες την κατηγορία τους: 1) Φ. Π. του Θ. και 2) Γ.-Ά. Π. του Β., κατοίκους ..., οι οποίοι δεν παραστάθηκαν, εφόσον δεν κλητεύθηκαν. Το Συμβούλιο Εφετών Λάρισας, με το ως άνω βούλευμά του διέταξε όσα λεπτομερώς αναφέρονται σ' αυτό, και η Αντεισαγγελέας του Αρείου Πάγου Αναστασία Μασούρα ζητεί τώρα την αναίρεση αυτού, για τους λόγους που αναφέρονται από 20-5-2024 αναίρεσή της, η οποία ασκήθηκε με δήλωση ενώπιον της Γραμματέα του Ποινικού Τμήματος του Αρείου Πάγου, Ν. Κ., συνταχθείσας της με αριθμό 23/2024 σχετικής έκθεσης, η οποία καταχωρίστηκε στο οικείο πινάκιο με τον αριθμό 512/2024. Έπειτα ο Αντεισαγγελέας του Αρείου Πάγου Νικόλαος Δεγαΐτης εισήγαγε για κρίση στο Συμβούλιο τη σχετική δικογραφία με την υπ' αριθμ. πρωτ. 118/17-6-2024 πρόταση του Αντεισαγγελέα του Αρείου Πάγου ... Οικονόμου, στην οποία αναφέρονται τα ακόλουθα: "Εισάγω στο Δικαστήριό Σας, σύμφωνα με τη διάταξη του άρθρου 485 παρ. 1 εδ. α' ΚΠΔ, την υπ' αρ. 23/2024 αναίρεση κατά του υπ' αρ. 51/2024 βουλεύματος του Συμβουλίου Εφετών Λάρισας και εκθέτω τα ακόλουθα: Η ανωτέρω αναίρεση ασκήθηκε σύμφωνα με τις κείμενες διατάξεις και για τους διαλαμβανόμενους σ' αυτή νόμιμους και βάσιμους λόγους, στους οποίους και αύθις αναφέρομαι. Επομένως η ως άνω αναίρεση πρέπει να γίνει τυπικά και ουσιαστικά δεκτή, να αναιρεθεί το προσβαλλόμενο βούλευμα και να παραπεμφθεί η υπόθεση στο αυτό συμβούλιο με άλλη σύνθεση, αφού αυτό είναι δυνατό. Ο Αντεισαγγελέας του Αρείου Πάγου Γεώργιος Οικονόμου". Αφού άκουσε τον Αντεισαγγελέα, που αναφέρθηκε στην παραπάνω εισαγγελική πρόταση,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από τον συνδυασμό των διατάξεων των άρθρων 306, 479, 480, 483 παρ. 3εδ α`, 484 παρ. 1 και 485 ΚΠΔ, προκύπτει ότι ο Εισαγγελέας του Αρείου Πάγου μπορεί να ζητήσει την αναίρεση οποιουδήποτε βουλεύματος, παραπεμπτικού ή απαλλακτικού, για όλους τους λόγους αναίρεσης που αναφέρονται στο άρθρο 484 παρ. 1 ΚΠΔ, με σχετική δήλωση στον Γραμματέα του Αρείου Πάγου μέσα σε προθεσμία του ενός μηνός που ορίζεται από το άρθρο 480 ΚΠΔ. Μετά την προθεσμία αυτή ο ίδιος ο Εισαγγελέας μπορεί να ασκήσει αναίρεση του βουλεύματος υπέρ του νόμου και για οποιαδήποτε παράβαση των διατάξεων που αφορούν την προδικασία χωρίς να βλάπτονται τα δικαιώματα των διαδίκων (άρθρ. 483 παρ. 3 εδ. τελ. ΚΠοινΔ). Στην προκειμένη περίπτωση η κρινόμενη από 20/5/2024 και με αριθμό έκθεσης 23/2024 αίτηση αναίρεσης που άσκησε η Εισαγγελέας του Αρείου Πάγου, στρέφεται κατά του υπ` αριθμ. 51/19-4-2024 βουλεύματος του Συμβουλίου Εφετών Λάρισας, με το οποίο το ως άνω δικαστικό συμβούλιο, μεταξύ άλλων, αποφάνθηκε να μη γίνει κατηγορία κατά της Κ. Π. του Ε., για την αξιόποινη πράξη της ανθρωποκτονίας από αμέλεια, πράξη που φέρεται τελεσθείσα στο ... ..., στις 18-9-2020. Η αίτηση αναίρεσης, λαμβανομένου υπόψη ότι αν η τελευταία ημέρα της προθεσμίας είναι εξαιρετέα, η προθεσμία παρεκτείνεται έως και την επόμενη μη εξαιρετέα ημέρα, σύμφωνα με την διάταξη του άρθρου 168 παρ. 1 δ' ΚΠΔ, ασκήθηκε εμπρόθεσμα, δηλαδή εντός ενός μηνός από την έκδοση του βουλεύματος, αφού το μεν προσβαλλόμενο βούλευμα εκδόθηκε στις 19-4-2024, η δε αίτηση αναίρεσης ασκήθηκε με δήλωση στον Γραμματέα του Αρείου Πάγου στις 20-5-2024, ημέρα Δευτέρα. Επομένως, είναι τυπικά δεκτή και πρέπει να ερευνηθεί ο λόγος αυτής, που αφορά πλημμέλεια από το άρθρο 484 παρ. 1 περ. δ` ΚΠΔ, ήτοι της έλλειψης ειδικής και εμπεριστωμένης αιτιολογίας. Κατά την διάταξη του άρθρου 302 παρ. 1 του ΠΚ "Όποιος από αμέλεια σκότωσε άλλον, τιμωρείται με φυλάκιση τουλάχιστον τριών μηνών", ενώ κατά τη διάταξη του άρθρου 28 του ίδιου Κώδικα, από αμέλεια πράττει όποιος από έλλειψη της προσοχής, την οποία όφειλε κατά τις περιστάσεις και μπορούσε να καταβάλει, είτε δεν προέβλεψε το αξιόποινο αποτέλεσμα που προκάλεσε η πράξη του, είτε το προέβλεψε ως δυνατό, πίστεψε όμως ότι δεν θα επερχόταν. Από το συνδυασμό των παραπάνω διατάξεων προκύπτει ότι για τη στοιχειοθέτηση του προβλεπόμενου από αυτές εγκλήματος της ανθρωποκτονίας από αμέλεια, απαιτείται, αντικειμενικώς μεν, πρόκληση της θανάτωσης άλλου, υποκειμενικώς δε, α) μη καταβολή από το δράστη της επιβαλλόμενης, κατ` αντικειμενική κρίση, προσοχής, την οποία κάθε μετρίως συνετός και ευσυνείδητος άνθρωπος οφείλει υπό τις ίδιες περιστάσεις να καταβάλλει, βάσει των νομικών κανόνων, των συνηθειών που επικρατούν στις συναλλαγές και της κοινής πείρας και λογικής, β) δυνατότητα αυτού, βάσει των προσωπικών περιστάσεων, γνώσεων και ικανοτήτων, να προβλέψει και αποφύγει το αξιόποινο αποτέλεσμα, το οποίο, από έλλειψη της προαναφερόμενης προσοχής, είτε δεν προέβλεψε (μη συνειδητή αμέλεια), είτε το προέβλεψε ως δυνατό, πίστευε όμως ότι δεν θα επερχόταν (ενσυνείδητη αμέλεια) και γ) ύπαρξη αιτιώδους συνδέσμου μεταξύ της πράξης ή παράλειψης του δράστη και του επελθόντος αποτελέσματος (ΑΠ 713/2023). Περαιτέρω, έλλειψη της επιβαλλομένης από τα άρθρα 93 παρ. 3 του Συντάγματος και 139 του ΚΠΔ, ειδικής και εμπεριστατωμένης αιτιολογίας που ιδρύει τον από το άρθρο 484 § 1 στοιχ. δ` του ίδιου Κώδικα λόγο αναίρεσης του απαλλακτικού βουλεύματος, ενόψει και του τεκμηρίου αθωότητας που θεσπίζεται και από τη διάταξη του άρθρου 6 παρ.2 της Ευρωπαϊκής Σύμβασης των Δικαιωμάτων του Ανθρώπου (ΕΣΔΑ), που κυρώθηκε με το ΝΔ 53/1974 και έχει υπερνομοθετική, κατά το άρθρο 28 παρ. 1 του Συντάγματος, ισχύ και δεδομένου, ότι αντικείμενο απόδειξης στην ποινική δίκη αποτελεί η ενοχή και όχι η αθωότητα του κατηγορουμένου, ο οποίος κηρύσσεται ένοχος μόνον αν αποδειχθεί η ενοχή του και όχι αν δεν αποδειχθεί η αθωότητά του, υπάρχει όταν δεν εκτίθενται σ` αυτό, με σαφήνεια, πληρότητα και χωρίς αντιφάσεις ή λογικά κενά, τα πραγματικά περιστατικά, από τα οποία το Συμβούλιο συνήγαγε την ανυπαρξία σοβαρών (επαρκών) ενδείξεων για τη συγκρότηση της αντικειμενικής και υποκειμενικής υπόστασης του εγκλήματος, για το οποίο ασκήθηκε κατά του κατηγορουμένου ποινική δίωξη, τα αποδεικτικά μέσα από τα οποία προέκυψαν τα περιστατικά αυτά, και, τέλος, οι σκέψεις και οι συλλογισμοί, με βάση τους οποίους το Συμβούλιο έκρινε ότι δεν υπάρχουν ενδείξεις ή σοβαρές ενδείξεις για τη συγκρότηση της αντικειμενικής και υποκειμενικής υποστάσεως της αξιόποινης πράξης, που προβλέπεται και τιμωρείται από την ουσιαστική ποινική διάταξη, στην οποία αυτά υπήχθησαν. Εξάλλου, η αιτιολογία δεν μπορεί να είναι ούτε "αντιφατική" ούτε "επιλεκτική", να στηρίζεται δηλαδή σε ορισμένα πραγματικά δεδομένα της προδικασίας, χωρίς να συνεκτιμά άλλα που εισφέρθηκαν σ` αυτήν, γιατί τότε δημιουργούνται λογικά κενά και δεν μπορεί η αιτιολογία να κρίνεται ως εμπεριστατωμένη. Στην προκειμένη περίπτωση, όπως προκύπτει από την επιτρεπτή, για τις ανάγκες του αναιρετικού ελέγχου, επισκόπηση των διαδικαστικών εγγράφων, το Συμβούλιο Εφετών Λάρισας, με το προσβαλλόμενο βούλευμα, έκρινε ότι από το σύνολο των αποδεικτικών στοιχείων, που συγκεντρώθηκαν από τη διενεργηθείσα κυρία ανάκριση και ειδικότερα από τις ένορκες μαρτυρικές καταθέσεις και τα έγγραφα, την από 5-4-2021 έκθεση πραγματογνωμοσύνης για την πλημμύρα στην ευρύτερη περιοχή δήμων ... - ... την 18-9-2020, την από 26-3-2021 έκθεση πραγματογνωμοσύνης για την πλημμύρα στην ευρύτερη περιοχή ... την 18-9-2020 και τις απολογίες των κατηγορουμένων, προέκυψαν τα αναφερόμενα στην εισαγγελική πρόταση πραγματικά περιστατικά και με καθολική αναφορά στην ενσωματωμένη σ` αυτό εν λόγω (εισαγγελική) πρόταση, με βάση τα περιστατικά αυτά, αποφάνθηκε να μη γίνει κατηγορία σε βάρος της προαναφερθείσας κατηγορουμένης Κ. Π., για την αξιόποινη πράξη της ανθρωποκτονίας από αμέλεια (άρθρα 28 και 302 ΠΚ), πράξη που φέρεται τελεσθείσα στο ... ..., στις 18-9-2020, καθόσον δεν προκύπτουν επαρκείς ενδείξεις, για να στηριχθεί δημόσια στο ακροατήριο κατηγορία εναντίον της κατηγορουμένης για την τέλεση της αποδιδομένης σ` αυτήν ως άνω αξιόποινης πράξης. Ειδικότερα τα πραγματικά περιστατικά τα οποία διαλαμβάνονται στην εισαγγελική πρόταση και στα οποία το Συμβούλιο Εφετών Λάρισας εξ ολοκλήρου αναφέρθηκε και ακολούθως έκρινε ότι δεν προέκυψαν σοβαρές ενδείξεις ενοχής κατά της κατηγορουμένης για την στήριξη κατηγορίας κατ` αυτής για την προαναφερόμενη αξιόποινη πράξη, έχουν κατά πιστή μεταφορά ως ακολούθως " Στις 18/19-09-2020 προκλήθηκαν ισχυρές καταιγίδες εξαιτίας του μεσογειακού κυκλώνα "ΙΑΝΟΣ", με μεγάλες ποσότητες βροχόπτωσης και μεγάλες ποσότητες επιφανειακής απορροής, με ταχεία ανύψωση της στάθμης του νερού που ρέει επιφανειακά στα φυσικά υδατορέματα και με έντονη μεταφορά φερτών υλικών, που οδηγούν σε φαινόμενα διάβρωσης στις παραποτάμιες ζώνες. Στην ευρύτερη περιοχή των Δήμων ..., εξαιτίας του ανωτέρω ακραίου καιρικού φαινομένου, προκλήθηκε ένα μεγάλο εύρος κατολισθήσεων, οι δε ολισθήσεις επηρέασαν την υποδομή, κυρίως το οδικό δίκτυο και οδήγησαν είτε σε μερική κατάρρευση είτε σε πλήρη αποτυχία των οδικών οδών. Σε άλλες περιπτώσεις, οι κατολισθήσεις επηρέασαν σπίτια και κοινότητες, όπως στην τοπική κοινότητα ... Πιο καταστροφικές ήταν οι ροές των φερτών υλικών και καταστράφηκαν δρόμοι, γέφυρες και περιοχές οικισμών, με θέσεις έντονης υπερχείλισης των υδάτων, στην πεδινή υδρολογική του ποταμού ... και των συμβαλλόντων σ' αυτόν ρεμάτων ... και συγκεκριμένα στην περιοχή ... και ... Το συνολικό εμβαδόν της συνολικής πλημμυρισμένης περιοχής, που προκλήθηκε αποκλειστικά από τον ποταμό ... (και όλους τους παραπόταμούς του) ανήλθε σε 113,9 Κπι2. Η ευρύτερη περιοχή της Περιφερειακής Ενότητας ... επλήγη σοβαρά από τον μεσογειακό κυκλώνα με προκληθείσες δομικές ζημίες, σε κτίρια και υποδομές, στην ευρύτερη περιοχή των Δήμων ... και δη με ζημίες στο οδικό δίκτυο (σε 43 σημεία κυρίως στην ορεινή περιοχή) στο υδρογραφικό δίκτυο (σε 14 σημεία στη πεδινή περιοχή) και με υπερχείλιση της πλημμύρας (σε 4 σημεία στη πόλη της ...). Κατολισθήσεις (αστοχίες πλαγιών) εντοπίστηκαν στην ορεινή περιοχή της περιφερειακής ενότητας ..., που οριοθετείται από το χωριό ... (Δημοτικής Ενότητας ..., του Δήμου ...) στα βόρεια, το χωριό ... (της Δημοτικής Ενότητας ..., του Δήμου ...) στα νότια και το χωριό ... (Δημοτικής Ενότητας Ανατολικής ...), στο δυτικό τμήμα της λίμνης ... Στην ανωτέρω περιοχή παρατηρήθηκαν διάφοροι τύποι αστοχιών πλαγιών, δηλαδή εκτεταμένες κατολισθήσεις, πτώσεις βράχων, σύνθετες κατολισθήσεις, ροές φερτών υλικών και απορροές, προκαλώντας σοβαρές ζημίες στο ανθρωπογενές περιβάλλον. Οι δε ροές φερτών υλικών, ήταν οι πιο καταστροφικές, καθώς καταστράφηκαν δρόμοι, γέφυρες και περιοχές οικισμών (π.χ. ..., ..., ..., ...). Στην περιοχή των Δήμων ..., το οδικό δίκτυο υπέστη σοβαρές ζημίες σε πολλά μέρη λόγω αστοχίας αναχώματος ή και κατάρρευση γέφυρας (γέφυρα ... ...). Πιο επηρεασμένη ήταν η πόλη του ..., καθώς και οι δρόμοι που οδηγούν στην ορεινή περιοχή, δηλαδή στην ... και στο ... Στις βλάβες οδικού δικτύου ανήκει σημαντικός αριθμός γεφυρών που υπέστησαν ζημίες στην ορεινή περιοχή της λεκάνης απορροής του ... ποταμού στις περιοχές ... και ..., καθώς και στην περιοχή του ..., προκαλώντας σημαντικές διαταραχές της κυκλοφορίας. Μάλιστα, κατέρρευσε η γέφυρα ..., η γέφυρα ..., το κέντρο υγείας ..., προκλήθηκαν σημαντικές ζημίες στη νέα γέφυρα του ..., με διακοπή κυκλοφορίας λόγω της κατάρρευσης ενός τμήματος οδοστρώματος πίσω από το Β-Δ ακρόβαθρο (αριστερή πλευρά), προκλήθηκαν αρκετά σοβαρές ζημίες, πιθανώς ανεπανόρθωτες, στην παλαιά γέφυρα του ..., σοβαρές ζημίες στο σιδηροδρομικό δίκτυο σε τρεις κυρίως περιοχές: α) την περιοχή του ... (πλημμυρισμένο από τους ποταμούς ... και ...), β) το τμήμα ...-..., της σιδηροδρομικής γραμμής (πλημμυρισμένο από τον ποταμό ...) και γ) την περιοχή που πλημμύρισε ο ποταμός ... ανάμεσα στα ... και το ... Κατά τον χρόνο εκδήλωσης του πιο πάνω φαινομένου η κατηγορούμενη Κ. Π. ήταν διοικήτρια του Α.Τ. .... Η κατηγορία που της αποδίδεται (για την πράξη της ανθρωποκτονίας από αμέλεια) συνίσταται στο ότι με την ιδιότητα της αυτή, αν και ήταν αρμόδια, βάσει του ισχύοντος νομοθετικού και θεσμικού πλαισίου (Ν.4249/2014, 1244/18/2471350/03-12-2018 έγγραφο του Αρχηγείου ΕΛ.ΑΣ.), προκειμένου να δρομολογήσει δράσεις, σύμφωνα με το επιχειρησιακό σχεδιασμό και τα σχέδια επέμβασης, μετά την εκδήλωση πλημμυρικών φαινομένων, από αμέλειά της, δηλαδή από έλλειψη της προσοχής την οποία όφειλε κατά τις περιστάσεις και μπορούσε να καταβάλει, δεν προέβλεψε το αξιόποινο αποτέλεσμα που προκάλεσαν οι παραλείψεις της, και επέφερε το θάνατο άλλου, αν και είχε ιδιαίτερη νομική υποχρέωση να παρεμποδίσει την επέλευση του αποτελέσματος αυτού, αφού: α) δεν συνέλεξε έγκαιρα πληροφορίες για την επικρατούσα κατάσταση και την επηρεαζόμενη περιοχή σχετικά με τις επιπτώσεις που έχει προκαλέσει ο μεσογειακός κυκλώνας ΙΑΝΟΣ, με τα πλημμυρικά φαινόμενα, και δεν ενημέρωσε τους εμπλεκόμενους φορείς, β) δεν έλαβε μέτρα τροχαίας κίνησης στην πληγείσα περιοχή (εκτροπή κυκλοφορίας, διακοπή κυκλοφορίας, προσωρινή σήμανση κτλ.) και γ) δεν έλαβε μέτρα τάξης και ασφάλειας στην πληγείσα περιοχή. Ειδικότερα, ως Διοικητής του αστυνομικού τμήματος ... ..., ήταν αρμόδια να λαμβάνει εντός και εκτός κατοικημένων περιοχών προσωρινά μέτρα απαγορεύσεων ή περιορισμών κυκλοφορίας, όταν αυτό επιβάλλεται από ιδιαίτερους λόγους ασφάλειας ή σε έκτακτες περιπτώσεις για την αντιμετώπιση τελείως προσωρινών καταστάσεων (άρθρο 52 ΚΟΚ-Ν.2696/1999), ενώ σύμφωνα με το γενικό σχέδιο "..." σε επίπεδο τοπικό οι κατά τόπους Αστυνομικές Αρχές με βάση την αρχική εκτίμηση των συνεπειών από την εκδήλωση πλημμυρών και σύμφωνα με τα προβλεπόμενα στο σχεδιασμό τους κινητοποιούν τους διαθέσιμους πόρους, αν αυτό απαιτηθεί, για τη λήψη μέτρων τροχαίας κίνησης για τη διευκόλυνση της κίνησης των οχημάτων έκτακτης ανάγκης (ΠΣ, ΕΚΑΒ κλπ), καθώς και την επιτήρηση και τη διακοπή κυκλοφορίας, ιδίως στα σημεία στα οποία το οδικό δίκτυο διασταυρώνεται με χειμάρρους χωρίς γέφυρα (ιρλανδικές διαβάσεις), προς αποφυγή ατυχημάτων κατά τη διέλευση οχημάτων. Στο ισχύον νομοθετικό-θεσμικό πλαίσιο για την αντιμετώπιση πλημμυρικών φαινομένων, το οποίο έχει εφαρμογή στο πλημμυρικό φαινόμενο που έπληξε στις 18,19/09-2020 και την Περιφερειακή Ενότητα ..., της Περιφέρειας Θεσσαλίας, προβλέπεται, μεταξύ των άλλων, από: α) Τον Ν. 3013/2002 (ΦΕΚ Α'/102/101-05-2002) (αναβάθμιση της πολιτικής προστασίας και λοιπές διατάξεις), β) Την υπ' αριθμ. 1299/7.4.2003 (ΦΕΚ Β' 423/10.4.2003) εγκριτική απόφαση του Υπουργού ΕΣΔΔΑ του γενικού σχεδίου πολιτικής προστασίας με τη συνθηματική λέξη "...", γ) Το Π.Δ. 151/3-6-2004 (ΦΕΚ 107/Α72004) "Οργανισμός Γενικής Γραμματείας Πολιτικής Προστασίας", δ) Τον Ν.4249/2014 (ΦΕΚ Α 73 24.3.2014) (αναδιοργάνωση της Ελληνικής Αστυνομίας, του Πυροσβεστικού Σώματος και της Γενικής Γραμματείας Πολιτικής Προστασίας, αναβάθμιση Υπηρεσιών του Υπουργείου Δημόσιας Τάξης και Προστασίας του Πολίτη και ρύθμιση λοιπών θεμάτων αρμοδιότητας Υπουργείου Δημόσιας Τάξης και Προστασίας του Πολίτη και άλλες διατάξεις), ε) Το υπ. αριθμ. 8794/6-12-2019 έγγραφο της Γενικής Γραμματείας Πολιτικής Προστασίας με θέμα "γενικό σχέδιο αντιμετώπισης εκτάκτων αναγκών και άμεσης-βραχείας διαχείρισης των συνεπειών από την εκδήλωση πλημμυρικών φαινομένων" με την κωδική ονομασία "...", στ) Το Ν.4662/2020 (ΦΕΚ Α' 27/07.02.2020) (εθνικός μηχανισμός διαχείρισης κρίσεων και αντιμετώπισης κινδύνων, αναδιάρθρωση της Γενικής Γραμματείας Πολιτικής Προστασίας, αναβάθμιση συστήματος εθελοντισμού πολιτικής προστασίας, αναδιοργάνωση του Πυροσβεστικού και άλλες διατάξεις), ζ) Την υπ' αριθμ. 29190 οικ. Φ. 109.1/07-07-2020 (ΦΕΚ 3005/τ.Β'/20-07-2020) (κανονισμός οργάνωσης και λειτουργίας του Εθνικού Συντονιστικού Κέντρου Επιχειρήσεων και Διαχείρισης Κρίσεων (Ε.Σ.Κ.Ε.ΔΙ.Κ.), ρύθμιση θεμάτων διάρθρωσης, στελέχωσης και λοιπές διατάξεις, του Γενικού Γραμματέα Πολιτικής Προστασίας. Ωστόσο, κατά την εκδήλωση του μεσογειακού κυκλώνα ΙΑΝΟΣ, με τα έντονα πλημμυρικά φαινόμενα της 18ης-09-2020, όπου υπήρξαν μεγάλες και σοβαρές ζημίες (καταρρεύσεις γεφυριών, μεταξύ των οποίων ολική κατάρρευση της γέφυρας ... και μερική της γέφυρας ..., διαβρώσεις στο παρόχθιο οδόστρωμα της Περιφερειακής Οδού ...-..., υπερχειλίσεις ποταμών, πλημμυρισμένοι δρόμοι), σε δομές και υποδομές, και ενώ τα ανωτέρω προσωρινά μέτρα απαγορεύσεων ή περιορισμών της κυκλοφορίας, πρέπει να εφαρμόζονται όταν τμήμα του οδοστρώματος του οδικού δικτύου έχει κατακλυστεί προσωρινά από πλημμυρικά ύδατα ή έχουν σημειωθεί φθορές ή ζημίες σε αυτό λόγω των έντονων βροχοπτώσεων και προκύπτει άμεσος κίνδυνος από τη διέλευση οχημάτων ή πεζών, εντούτοις παρέλειψε να προβεί στις ακόλουθες ενέργειες: α) Να συλλέξει έγκαιρα πληροφορίες για την επικρατούσα κατάσταση και την επηρεαζόμενη περιοχή, σχετικά με τις επιπτώσεις που ήδη προκαλεί, στην ευρύτερη περιοχή αρμοδιότητας της ο μεσογειακός κυκλώνας ΙΑΝΟΣ, με τα πλημμυρικά φαινόμενα και τις καταστροφές στις δομές και υποδομές του ... και να ενημερώσει τους εμπλεκόμενους φορείς, μεταξύ των οποίων το ΚΕΠΠ/ΕΣΚΕ, για την επικρατούσα κατάσταση στην περιοχή ευθύνης της, αν και ήδη τις μεσημβρινές ώρες της 18ης-09-2020 ο κίνδυνος πλημμυρικών φαινομένων ήταν ήδη τεκμηριωμένος σε τοπικό επίπεδο, καθώς στην ευρύτερη περιοχή σημειώνονταν υψηλά ποσοστά ύψους βροχής, ενώ τόσο το προσωπικό όσο και μηχανικός εξοπλισμός της Διεύθυνσης Τεχνικών Έργων ΠΕ ..., τέθηκε σε επιφυλακή από την Παρασκευή 18-09-2020 το μεσημέρι, ενόψει ενδεχόμενης ελεύσεως καιρικών φαινομένων (λόγω αστοχίας προβλέψεων) και όλες οι υπηρεσίες του Πυροσβεστικού Σώματος, βρίσκονταν, ήδη από την 18-09-2020 και περί ώρα 17:30, σε ΓΕΝΙΚΗ ΕΠΙΦΥΛΑΚΗ μέχρι νεωτέρας και ενώ με το από 16-09-200 δελτίο πρόγνωσης καιρού προβλεπόταν κακοκαιρία για την κεντρική και νότια Ελλάδα, από το απόγευμα της Πέμπτης (17-09-2020) με κύρια χαρακτηριστικά τις ισχυρές βροχές και καταιγίδες και τους πολύ θυελλώδεις ανέμους και με το από 17-09-2020 δελτίο πρόγνωσης καιρού για την Παρασκευή 18-09-2020 και για την περιοχή της Θεσσαλίας, νεφώσεις με τοπικές ισχυρές βροχές και καταιγίδες. β) Να λάβει έγκαιρα μέτρα τροχαίας κίνησης ήδη από τις 17:30 μμ στη νέα γέφυρα ..., και δη διατάσσοντας γενική επιφυλακή και ετοιμότητα του προσωπικού της υπηρεσίας, με την παρουσία οχημάτων της αστυνομίας με αναμμένο φάρο και κιγκλιδώματα, λόγω των επικρατουσών συνθηκών (ανυπαρξία ορατότητας και λόγω του μεσογειακού κυκλώνα ΙΑΝΟΣ, της διακοπής ρεύματος στην ευρύτερη περιοχή της πόλης του ...) και με την πλήρη διακοπή της κυκλοφορίας επί της νέας γέφυρας ... και απαγόρευση διέλευσης. Ήτοι δεν έλαβε έγκαιρα μέτρα τροχαίας κίνησης, ούτε στην είσοδο της κεντρικής γέφυρας ... από την κατεύθυνση ... προς ..., όπου βρισκόταν και το φαρμακείο της ανωτέρω θανούσας, αλλά και ούτε και κυρίως στην έξοδο της κεντρικής γέφυρας ... και πιο συγκεκριμένα στο ρεύμα κυκλοφορίας με κατεύθυνση την περιφερειακή οδό ...-..., που οδηγούσε προς το κέντρο υγείας ... και το δημαρχείο ..., προκειμένου να μην διέλθει κανένα όχημα, σύμφωνα με το τοπικό σχέδιο πολιτικής προστασίας "...", και ενώ ήδη, στην ευρύτερη περιοχή αρμοδιότητας της, ο μεσογειακός κυκλώνας ΙΑΝΟΣ, με τα πλημμυρικά φαινόμενα, είχε προκαλέσει ζημίες και μάλιστα υπήρξε υποχώρηση πρανούς επί της περιφερειακής οδού ...-..., και πτώση κολώνας της ΔΕΗ, με διακοπή ρεύματος στην περιοχή, ενδεικτικό της διάβρωσης του οδοστρώματος από τα πλημμυρισμένα νερά του ποταμού ... Κατά συνέπεια, αν και είχε ιδιαίτερη νομική υποχρέωση προς τούτο, σύμφωνα με τις προαναφερθείσες διατάξεις, παρέλειψε να πράξει όλα τα ανωτέρω, με συνέπεια το θανάσιμο τραυματισμό της οδηγού του υπ" αρ. κυκλοφορίας ... Ι.Χ.Ε. εργοστασίου κατασκευής FIAT PUNTO, Ευδοκίας-Μυρτούς Πλακιά, κατοίκου εν ζωή ... .... Ειδικότερα, την 18-09-2020 και περί ώρα 20:30μμ, η ανωτέρω οδηγός, ούσα φαρμακοποιός, αφού έκλεισε το φαρμακείο που διατηρούσε στο συνοικισμό ... ... του Δήμου ..., το οποίο (φαρμακείο) απέχει λίγα μέτρα από τη γέφυρα του ..., επιβιβάστηκε στο υπ" αριθμ. κυκλοφορίας ... Ι.Χ.Ε. εργοστασίου κατασκευής FIAT PUNTO, αυτοκίνητο της και ακολούθησε τη συνήθη διαδρομή της επιστροφής στην κατοικία της, στο ..., επί της οδού ... Ειδικότερα, η ανωτέρω οδηγός, εισήλθε στην κεντρική γέφυρα ..., χωρίς να έχει καμία ενημέρωση και χωρίς να έχουν ληφθεί, ως ελέχθη ανωτέρω, τα αναγκαία μέτρα τροχαίας κίνησης, με την παρουσία οχημάτων της αστυνομίας με αναμμένο φάρο και κιγκλιδώματα, και με την πλήρη διακοπή της κυκλοφορίας επί της νέας γέφυρας ... και απαγόρευση διέλευσης αυτής, και αφού κινήθηκε μέσω της κεντρικής γέφυρας ..., εξήλθε αυτής και ακολούθως εισήλθε αριστερά στην περιφερειακή οδό ...-..., και στο ρεύμα κυκλοφορίας που οδηγεί στο κέντρο υγείας ... και στο δημαρχείο ..., χωρίς να έχει καμία ενημέρωση και χωρίς να έχουν ληφθεί, ως ελέχθη ανωτέρω, τα αναγκαία μέτρα τροχαίας κίνησης, με αποτέλεσμα, ενόψει και της συσκότισης της περιοχής του ..., της ισχυρής βροχόπτωσης και κατά συνέπεια της μη επαρκούς ορατότητας, των ορμητικών νερών του ποταμού ..., που έφθαναν σχεδόν στο ύψος του οδοστρώματος, δεν κατέστη δυνατό να αντιληφθεί την υποχώρηση-κατάρρευση του οδοστρώματος της περιφερειακής οδού ...-... και ούτως οδηγήθηκε στην πτώση της στο ποτάμι του ..., με αποτέλεσμα τον θάνατο της από πνιγμό, ήτοι οφειλόμενο σε απόφραξη έσω και έξω αεροφόρων οδών υπό λασπώδους υλικού, ενώ ο θάνατος της θα είχε αποτραπεί αν είχε προβεί στις ανωτέρω πράξεις, έχουσα ιδιαίτερη νομική υποχρέωση προς τούτο, σύμφωνα με τις προαναφερθείσες διατάξεις. Από τα ανωτέρω εκτεθέντα, συνάγεται ότι η αποδιδόμενη σε αυτήν αμελής συμπεριφορά έχει δύο σκέλη: αφενός ότι αμέλησε διότι δεν συνέλλεξε πληροφορίες και δεν ενημέρωσε το Ενιαίο Συντονιστικό Κέντρο Επιχειρήσεων (ΕΣΚΕ) και ειδικότερα το Κέντρο Επιχειρήσεων Πολιτικής Προστασίας (ΚΕΠΠ) για το ακραίο καιρικό φαινόμενο, αφετέρου διότι δεν έλαβε έγκαιρα μέτρα τροχαίας κίνησης ήδη από τις 17:30 μμ στη νέα γέφυρα ..., και δη διατάσσοντας γενική επιφυλακή και ετοιμότητα του προσωπικού της υπηρεσίας, με την παρουσία οχημάτων της αστυνομίας με αναμμένο φάρο και κιγκλιδώματα. Ως προς πρώτο σκέλος ωστόσο επισημαίνεται, πως επίσημη έγγραφη ενημέρωση του έκτακτου δελτίου επικίνδυνων καιρικών φαινομένων προς το Α.Τ. ... έλαβε χώρα την 18-9-2020 και ώρα 22.52, δηλαδή όταν ήδη είχε καταρρεύσει η γέφυρα ... και είχε συντελεστεί ένα μεγάλο μέρος των προαναφερόμενων καταστροφών. Επομένως η κατηγορουμένη ως διοικητής του Α.Τ. ... ό,τι γνώριζε, το γνώριζε εξ ιδίας αντίληψης και κατόπιν επικοινωνίας με άλλους φορείς όπως η πυροσβεστική υπηρεσία και ο δήμος ... Επιπροσθέτως από την επισκόπηση του θεσμικού πλαισίου που ρυθμίζει τα θέματα των φυσικών καταστροφών όπως αναλυτικά εκτέθηκε στο αποδοθέν σε αυτήν κατηγορητήριο, δεν φαίνεται να προβλέπεται κύρια και οργανωτική εμπλοκή της ΕΛ.ΑΣ στον επιχειρησιακό σχεδιασμό της αντιμετώπισης μεταξύ άλλων και των πλημμυρών, αλλά φαίνεται να έχει ρόλο υποστηρικτικό και βοηθητικό ως φορέας του κρατικού μηχανισμού στους κύρια εμπλεκόμενους φορείς που είναι η πυροσβεστική υπηρεσία (βλ άρθρο 74 παρ.1β Ν.4662/2020). Επίσης σημειώνεται ότι τόσο η ίδια, όσο και όλο το ανθρώπινο δυναμικό του Α.Τ. ... (συνολικά 17 αστυνομικοί), καθώς και τα δύο περιπολικά που διαθέτει το Α.Τ, ήταν σε ετοιμότητα ήδη από τις 15.30 της 18-9-2020, δηλαδή όταν ακόμη τα καιρικά φαινόμενα ήταν σχετικά ήπια. Περί ώρα 16.45' και ενώ τα καιρικά φαινόμενα που συνοδεύονταν με ισχυρές βροχοπτώσεις άρχισαν να γίνονται έντονα, η κατηγορούμενη, ευρισκόμενη πάντοτε στην υπηρεσία της (δηλαδή μην έχοντας αποχωρήσει από το Α.Τ), διέθεσε τα περιπολικά και τη δύναμη των αστυνομικών όπου της εζητείτο η συνδρομή, καθόσον το ένα από τα δύο περιπολικά με δύο αστυνομικούς μετέβη στη γέφυρα ..., όπου η στάθμη του νερού είχε ανέβει επικίνδυνα και προέβη σε διακοπή της κυκλοφορίας με χρήση κορδέλας, κώνων και φάρου, ενώ περί ώρα 17.30 η γέφυρα κατέρρευσε. Περί ώρα 19.00 το ίδιο περιπολικό προέβη σε εκτροπή της κυκλοφορίας στο κόμβο προς ... για την αποτροπή διέλευσης οχημάτων προς τα ορεινά και παρέμεινε στο σημείο εκείνο λόγω της υποχώρησης πολλών δρόμων στον ορεινό όγκο προς .... Αμέσως δε μετά την κατάρρευση της γέφυρας ..., άπαντες οι αστυνομικοί του Α.Τ. ..., κατόπιν εντολής της κατηγορουμένης, μετέβησαν άμεσα στο Α.Τ εντός ευλόγου χρόνου. Περί ώρα 18.30 υπήρξε ενημέρωση στο Α.Τ ότι σημειώθηκε πτώση κολώνας της ΔΕΗ πλησίον της νέας γέφυρας ..., οπότε με εντολή της κατηγορουμένης εστάλη άμεσα το δεύτερο περιπολικό του Α.Τ οδηγούμενο από τον αξιωματικό υπηρεσίας προκειμένου σε συνεργασία με άλλους φορείς (Π.Υ. δασαρχείο, υπάλληλοι του δήμου) να προβούν σε εκτροπή των οχημάτων με γενική απαγόρευση διέλευσης των οχημάτων από τη γέφυρα με κορδέλες και κάθετα σταθμευμένα οχήματα. Η μη τοποθέτηση κιγκλιδωμάτων στο σημείο σύμφωνα με τις αιτιάσεις της ίδιας και χωρίς αυτό να αμφισβητείται από κάποιο άλλο αποδεικτικό μέσο, αντενδείκνυται διότι το καθένα απ' αυτά (συνολικά τέσσερα διαθέτει η υπηρεσία) έχουν βάρος είκοσι κιλά έκαστο και μήκος δύο μέτρα και επομένως η μεταφορά, η συναρμολόγηση και η τοποθέτηση τους απαιτούν σωματική εργασία και χρόνο, που στην προκειμένη περίπτωση δεν υπήρχε λόγω του κατεπείγοντος χαρακτήρα της κατάστασης. Ενόψει δε του ότι τα δύο περιπολικά βρισκόταν ήδη στα προαναφερθέντα σημεία, οι υπόλοιποι αστυνομικοί του Α.Τ μαζί με την κατηγορουμένη, ενεργούσαν περιπολίες με τα ιδιωτικά τους ΙΧΕ αυτοκίνητα στο οδικό δίκτυο της περιοχής, ενώ περί ώρα 19.00 η κατηγορούμενη ζήτησε ενισχύσεις από την αστυνομική διεύθυνση ..., αίτημα ωστόσο που δεν ικανοποιήθηκε ενόψει των ήδη αυξημένων αναγκών στην ευρύτερη περιοχή. Ενώ δε το ένα από τα δύο περιπολικά όπως προελέχθη βρισκόταν στον τόπο όπου μεταγενέστερα συνέβη το ατύχημα και μαζί με τους λοιπούς φορείς είχε προβεί σε ένα πρόχειρο αποκλεισμό (με την τοποθέτηση οχημάτων κάθετα στις εισόδους της γέφυρας και με κορδέλες), περί ώρα 20.10' η κατηγορουμένη ενημερώθηκε από το κέντρο άμεσης δράσης, ότι στη ... Τρικάλων που είχε ήδη πλημμυρίσει υπήρχαν αγνοούμενοι, γεγονός που της το επιβεβαίωσε τηλεφωνικά και ο πρόεδρος της κοινότητας ...ς ζητώντας τη συνδρομή της. Η κατηγορούμενη έδωσε αμέσως εντολή να αποχωρήσει το περιπολικό από την γέφυρα ..., ενόψει του ότι ήδη εκεί βρισκόταν άλλοι φορείς και τουλάχιστον όχημα της πυροσβεστικής υπηρεσίας και να μεταβούν από κοινού στη ... προκειμένου να συνδράμουν στις έρευνες για τους αγνοούμενους. Ταυτόχρονα ωστόσο έδωσε εντολή σε άλλους δύο αστυνομικούς να μεταβούν άμεσα με δικό τους όχημα στο σημείο απ' όπου αποχώρησε το περιπολικό, πλην όμως οι τελευταίοι δεν πρόλαβαν να φτάσουν, διότι στο μεταξύ και περί ώρα 21.01' την ενημέρωσε τηλεφωνικά ο αστυνομικός Μ. Κ. ότι σημειώθηκε πτώση οχήματος στο ποταμό ... Τα πιο πάνω επιβεβαιώνονται από πλήθος ενόρκων καταθέσεων. Ενδεικτικά στην από 1-10-2020 ένορκη κατάθεση του ο αναπληρωτής αστυνομικός διευθυντής ... αναφέρει ότι περί ώρα 16.00 της 18-9-2020 και ενώ βρισκόταν στην οικία του, τον ενημέρωσε το πρώτον τηλεφωνικά ο Αντιπεριφερειάρχης της Περιφέρειας Θεσσαλίας για την έντονη βροχόπτωση στον ορεινό όγκο του νομού ... και τότε ζήτησε τη συνδρομή εν γένει της αστυνομίας, γεγονός που κινητοποίησε την αστυνομική διεύθυνση, που τέθηκε σε κατάσταση γενικής επιφυλακής και παράλληλα ενημέρωσε τους κατά τόπους διοικητές των αστυνομικών τμημάτων παραγγέλλοντας τους να ανακαλέσουν τις άδειες και να διατεθούν στη διάθεση των εμπλεκόμενων φορέων. Επιπροσθέτως αναφέρει πως επίσημη ενημέρωση για έκτακτα γεγονότα λαμβάνουν από το Αρχηγείο της Ελληνικής Αστυνομίας, γεγονός ωστόσο που εκείνη την ημέρα δεν συνέβη, ενώ επιβεβαιώνει και τον ισχυρισμό της κατηγορουμένης ότι ως υπηρεσία λειτουργούν υποστηρικτικά στο έργο της πολιτικής προστασίας και ως εκ τούτου η υποχρέωση κινητοποίησης και ενημέρωσης των πολιτών δεν ανήκει στη δική τους αρμοδιότητα. Παρόλ' αυτά, τα περιπολικά της αστυνομίας ενημέρωναν τους πολίτες κατά την διάρκεια των περιπολιών τους στο οδικό δίκτυο, ώστε να αποφεύγονται οι άσκοπες μετακινήσεις. Άλλωστε, την θέση σε επιφυλακή όλων των αστυνομικών του Α.Τ. ... επιβεβαιώνουν οι αστυνομικοί του ως άνω Α.Τ. Κ. Μ. του Ι., Χ.-Λ. Μ. του Α., Α. Σ. του Φ. (βλ τις από 21-11-2023 και 1-10-2020 καταθέσεις τους), ενώ την ύπαρξη οχήματος της πυροσβεστικής στο τόπο όπου συνέβη το ατύχημα καθώς και οχήματος του δήμου επιβεβαιώνουν οι ανωτέρω αστυνομικοί, καθώς και οι πυροσβέστες Κ. Δ. του Ν. και Π. Ι. του Λ. (βλ. τις από 1-10-2020 και 30-9-2020 καταθέσεις αντίστοιχα). Ειδικότερα αμφότεροι οι ανωτέρω πυροσβέστες αναφέρουν ότι υπήρχε περιπολικό της ΕΛ.ΑΣ στο σημείο και ότι οι ίδιοι τοποθέτησαν και όχημα της πυροσβεστικής κάθετα στο δρόμο με αναμμένο φάρο και φώτα, αλλά ότι οι ευρισκόμενοι εκεί αστυνομικοί περί ώρα 20.15 αποχώρησαν καθώς τους ενημέρωσαν πως πρέπει να παραδώσουν άμεσα το περιπολικό (το οποίο όπως προελέχθη θα μετέβαινε στη ...). Επίσης, την παρουσία υπηρεσιακών οχημάτων επιβεβαιώνουν και οι υπάλληλοι του κέντρου υγείας ... Σ. Κ. και Α. Λ. (βλ τις από 29-9-2020 καταθέσεις τους). Τέλος, την τηλεφωνική κλήση προς το Α.Τ. ... περί ώρα 19.00 για τον εγκλωβισμό δύο κτηνοτρόφων στη περιοχή της ...ς, επιβεβαιώνει ο πρόεδρος της τοπικής κοινότητας Σ. Κ. (βλ την από 29-9-2020 κατάθεση του). Από τα ανωτέρω ιστορούμενα σαφώς προκύπτει ότι ουδεμία αδιαφορία ή αμελή συμπεριφορά επέδειξε η κατηγορούμενη κατά την άσκηση των καθηκόντων της καθ' ο χρόνο βρισκόταν σε εξέλιξη το ακραίο καιρικό φαινόμενο, αφού τόσο η ίδια όσο και το διαθέσιμο ανθρώπινο δυναμικό της υπηρεσίας της τέθηκαν από τις πρώτες απογευματινές ώρες σε επιφυλακή, χωρίς προφανώς να έχει εκ του νόμου την υποχρέωση να ενεργοποιήσει η ίδια την πολιτική προστασία, στερούμενης τέτοιας αρμοδιότητας, ενώ περαιτέρω η απόφαση της να απομακρύνει το περιπολικό από το σημείο όπου κατέρρευσε η γέφυρα, δεν ήταν απότοκος της απερισκεψίας της, αλλά ήταν απόρροια της άμεσης και επιτακτικής ανάγκης να δοθεί βοήθεια σε περιστατικό που ήταν εν εξελίξει στη ... ... με υπόνοιες για αγνοούμενα άτομα λόγω της κακοκαιρίας και ενώ αποδεδειγμένα υπήρχαν στο σημείο φορείς της κρατικής εξουσίας (πυροσβεστική, οχήματα του δήμου και πλήθος ανθρώπων) που μπορούσαν να ρυθμίσουν την κυκλοφορία και να ενημερώνουν τους διερχόμενους οδηγούς. Με βάση λοιπόν τα ανωτέρω ιστορούμενα, φρονούμε ότι δεν προκύπτουν ενδείξεις ενοχής σε βάρος της κατηγορουμένης για το αδίκημα της ανθρωποκτονίας από αμέλεια, στο μέτρο που δεν αποδείχθηκε ότι κατά την άσκηση των καθηκόντων της δεν κατέβαλε την επιβαλλόμενη κατ' αντικειμενική κρίση προσοχή με βάση τους νομικούς κανόνες, τις συνήθειες και την κοινή κατά τη συνηθισμένη πορεία των πραγμάτων, πείρα και λογική, αλλά αντίθετα ενήργησε όπως θα ήταν αναμενόμενο, δηλαδή στάθμισε την σοβαρότητα της κατάστασης ενόψει των δύο περιστατικών που ήταν σε εξέλιξη ταυτόχρονα και επέλεξε να χρησιμοποιήσει το ένα και μοναδικό κατά τον χρόνο εκείνο διαθέσιμο περιπολικό για την αντιμετώπιση της έκτακτης κατάστασης που είχε προκύψει στη ... ..., δοθέντος μάλιστα ότι στο σημείο του ατυχήματος αφενός μεν υπήρχαν δυνάμεις της πυροσβεστικής και του δήμου, αφετέρου δε, έδωσε άμεσα εντολή να μεταβούν στο σημείο αστυνομικοί με ιδιωτικό όχημα προκειμένου να συνεχίσει να υπάρχει εποπτεία και συνδρομή της αστυνομικής αρχής. Συνακόλουθα, θα πρέπει το Συμβούλιο σας, κατ' εφαρμογή του άρθρου 43 παρ.2 εδ. β ΚΠΔ, να αποφανθεί ότι δεν πρέπει να γίνει κατηγορία σε βάρος της για την αποδιδόμενη σ' αυτήν πράξη, περίπτωση δε επιβολής δικαστικών εξόδων σε βάρος κάποιου δεν υφίσταται, διότι δεν συντρέχουν οι προϋποθέσεις του άρθρου 580 παρ.1 ΚΠΔ ''. Με τις παραδοχές αυτές το Συμβούλιο Εφετών Λάρισας δεν διέλαβε στο προσβαλλόμενο βούλευμα την απαιτούμενη από τις προαναφερόμενες διατάξεις του Συντάγματος και του ΚΠοινΔ ειδική και εμπεριστατωμένη αιτιολογία, σχετικά με το πόρισμά του να μην γίνει κατηγορία για την αποδιδόμενη στην ως άνω κατηγορούμενη αξιόποινη πράξη, αφού δεν εκτίθενται σ` αυτό, με σαφήνεια, πληρότητα και χωρίς αντιφάσεις ή λογικά κενά, τα πραγματικά περιστατικά, από τα οποία το Συμβούλιο συνήγαγε την ανυπαρξία σοβαρών (επαρκών) ενδείξεων για τη συγκρότηση της αντικειμενικής και υποκειμενικής υπόστασης του εγκλήματος, για το οποίο ασκήθηκε κατά της κατηγορουμένης ποινική δίωξη, τα αποδεικτικά μέσα από τα οποία προέκυψαν τα περιστατικά αυτά, και, τέλος, οι σκέψεις και οι συλλογισμοί, με βάση τους οποίους το Συμβούλιο έκρινε ότι δεν υπάρχουν ενδείξεις ή σοβαρές ενδείξεις για τη συγκρότηση της αντικειμενικής και υποκειμενικής υποστάσεως της αξιόποινης πράξης της ανθρωποκτονίας από αμέλεια. Περαιτέρω, δεν προκύπτει κατά τρόπο αναμφίβολο ότι το Συμβούλιο έλαβε υπόψη του, στάθμισε, συνεκτίμησε και συναξιολόγησε το περιεχόμενο όλων των κρισίμων και σημαντικών αποδεικτικών στοιχείων της προδικασίας που αφορούν την εν λόγω κατηγορούμενη, όπως επιβάλλουν οι διατάξεις των άρθρων 177 παρ.1 και 178 ΚΠοινΔ και όχι μόνο μερικά εξ αυτών κατ` επιλογή. Ειδικότερα στο προσβαλλόμενο βούλευμα διαλαμβάνονται παραδοχές ότι η κατηγορουμένη, ως Διοικητής του ΑΤ ... ..., ήταν αρμόδια να λαμβάνει εντός και εκτός κατοικημένων περιοχών προσωρινά μέτρα απαγορεύσεων ή περιορισμών κυκλοφορίας, όταν αυτό επιβάλλεται από ιδιαίτερους λόγους ασφάλειας ή σε έκτακτες περιστάσεις για την αντιμετώπιση τελείως προσωρινών καταστάσεων, σύμφωνα με το άρθρο 52 του ΚΟΚ (ν. 2696/1999) και στην προκειμένη περίπτωση να λάβει έγκαιρα μέτρα τροχαίας κίνησης ήδη από ώρα 18:30μμ της 18ης-9-2020 στη νέα γέφυρα ... και συγκεκριμένα με πλήρη διακοπή της κυκλοφορίας και απαγόρευση διέλευσης από αυτήν και κυρίως στην έξοδο αυτής και πιο συγκεκριμένα στο ρεύμα κυκλοφορίας με κατεύθυνση την περιφερειακή οδό ... - ..., που οδηγούσε προς το κέντρο υγείας ... και το Δημαρχείο ..., ενόψει του ότι στην ευρύτερη περιοχή της αρμοδιότητάς της, ο μεσογειακός κυκλώνας ΙΑΝΟΣ είχε προκαλέσει έντονα πλημμυρικά φαινόμενα και μάλιστα είχε λάβει χώρα διακοπή ρεύματος στην περιοχή λόγω πτώσης κολώνας της ΔΕΗ και υποχώρηση πρανούς επί της περιφερειακής οδού ... - ... λόγω της διάβρωσης του οδοστρώματος από τα πλημμυρισμένα νερά του ποταμού .... Επίσης στο προσβαλλόμενο βούλευμα διαλαμβάνονται παραδοχές ότι η κατηγορουμένη περί ώρα 18:30 έστειλε το μοναδικό περιπολικό που διέθετε εκείνη τη χρονικό στιγμή στο ΑΤ ... στη νέα γέφυρα ..., οδηγούμενο από τον αξιωματικό υπηρεσίας, προκειμένου με άλλους φορείς (Πυροσβεστική Υπηρεσία, δασαρχείο, υπάλληλοι του Δήμου) να προβούν σε εκτροπή των οχημάτων με γενική απαγόρευση διέλευσης των οχημάτων από τη γέφυρα με κορδέλες και κάθετα σταθμευμένα οχήματα στις εισόδους της γέφυρας, αφού η τοποθέτηση κιγκλιδωμάτων εκείνη τη χρονική στιγμή ήταν δύσκολη λόγω του βάρους τους, ενώ η ίδια η κατηγορουμένη έδωσε περί ώρα 20:10 εντολή στο ως άνω περιπολικό να αποχωρήσει από τη γέφυρα ... προκειμένου να μεταβούν μαζί στην περιοχή ... και να συνδράμουν σε έρευνα για αγνοούμενους, ενόψει του ότι ήδη στη γέφυρα ... βρίσκονταν άλλοι φορείς και τουλάχιστον όχημα της πυροσβεστικής. Με τις ανωτέρω παραδοχές το προσβαλλόμενο βούλευμα καταλήγει ότι ουδεμία αδιαφορία ή αμελής συμπεριφορά επέδειξε η κατηγορουμένη κατά την άσκηση των καθηκόντων της και κατά το χρόνο που βρισκόταν σε εξέλιξη το ως άνω ακραίο καιρικό φαινόμενο. Η αιτιολογία όμως αυτή είναι ανεπαρκής και ενέχει λογικά κενά καθόσον με τις παραδοχές αυτές δεν αιτιολογείται το γεγονός ότι, ενώ υπήρχε πλήρης διακοπή της κυκλοφορίας επί της γέφυρας ... και απαγόρευση διέλευσης αυτής, με την παρουσία δημόσιων οχημάτων (Πυροσβεστική) ή έστω ανθρώπινου δυναμικού, που θα εμπόδιζαν την διέλευση από αυτήν, η άτυχη φαρμακοποιός Ε. - Μ. Π., η οποία λίγο αργότερα και συγκεκριμένα περί ώρα 20:30, αφού έκλεισε το φαρμακείο που διατηρούσε πλησίον της γέφυρας ..., επιβιβάστηκε στο όχημά της, εισήλθε στη γέφυρα ..., χωρίς να έχει καμία ενημέρωση και χωρίς κάποιος να την εμποδίσει και αφού διέσχισε τη γέφυρα και εξήλθε αυτής, ακολούθως εισήλθε αριστερά στην περιφερειακή οδό ... - ... και στο ρεύμα κυκλοφορίας που οδηγεί στο κέντρο υγείας ..., με αποτέλεσμα λόγω της διακοπής ρεύματος της περιοχής ... και κατά συνέπεια της μη επαρκούς ορατότητας, της ισχυρής βροχόπτωσης, των ορμητικών νερών του ποταμού ..., που έφθαναν σχεδόν στο ύψος του οδοστρώματος, δεν κατέστη δυνατό να αντιληφθεί την υποχώρηση - κατάρρευση του οδοστρώματος της περιφερειακής οδού ... - ... και να πέσει στον ποταμό με συνέπεια τον θάνατό της από πνιγμό. Το γεγονός αυτό έρχεται σε αντίφαση με τις παραδοχές του προσβαλλόμενου βουλεύματος ότι η κατηγορουμένη κατά την άσκηση των καθηκόντων της έλαβε όλα τα απαραίτητα μέτρα προς αποτροπή τέτοιων καταστάσεων και κυρίως ότι είχε προβεί, κατά το χρόνο που συνέβη το ως άνω θανατηφόρο συμβάν, σε πλήρη διακοπή της κυκλοφορίας στη γέφυρα ... Συνεπώς, είναι βάσιμος ο αναιρετικός λόγος από το άρθρο 484 παρ. 1 στοιχ. δ` ΚΠοινΔ, με τον οποίο προσάπτεται στο προσβαλλόμενο βούλευμα η πλημμέλεια της έλλειψης ειδικής και εμπεριστατωμένης αιτιολογίας. Μετά ταύτα, πρέπει να γίνει δεκτή η κρινόμενη αίτηση της Εισαγγελέα του Αρείου Πάγου, να αναιρεθεί εν μέρει το προσβαλλόμενο βούλευμα, κατά το προαναφερόμενο μέρος του, και να παραπεμφθεί η υπόθεση για νέα κρίση στο ίδιο Δικαστικό Συμβούλιο που θα συγκροτηθεί από άλλους δικαστές εκτός από αυτούς που δίκασαν προηγουμένως (άρθρο 519 ΚΠοινΔ).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Δέχεται την από 20/5/2024 και με αριθμό έκθεσης 23/2024 αίτηση αναίρεσης που άσκησε η Εισαγγελέας του Αρείου Πάγου κατά του υπ` αριθμ. 51/19-4-2024 βουλεύματος του Συμβουλίου Εφετών Λάρισας. Αναιρεί εν μέρει, κατά το προαναφερόμενο μέρος του, το υπ' αριθμ. 51/2024 βούλευμα του Συμβουλίου Εφετών Λάρισας. Παραπέμπει την υπόθεση για νέα κρίση στο ίδιο Δικαστικό Συμβούλιο που θα συγκροτηθεί από άλλους δικαστές εκτός από αυτούς που δίκασαν προηγουμένως. Κρίθηκε και αποφασίστηκε στην Αθήνα στις 12 Σεπτεμβρίου 2024. Και Εκδόθηκε στην Αθήνα στις 13 Σεπτεμβρίου 2024. Ο ΠΡΟΕΔΡΕΥΩΝ

LEGAL REFERENCES
Articles Referenced: άρθρου 485 παρ. 1 εδ. α', άρθρων 306, άρθρο 484 παρ. 1, άρθρο 480, άρθρου 168 παρ. 1, άρθρο 484 παρ. 1 περ. δ, άρθρου 302 παρ. 1 του ΠΚ, άρθρου 28, άρθρα 93 παρ. 3, άρθρο 484, άρθρου 6 παρ.2, άρθρο 28 παρ. 1, άρθρα 28, άρθρο 52, άρθρο 74 παρ.1, άρθρου 43 παρ.2 εδ. β, άρθρου 580 παρ.1, άρθρων 177 παρ.1, άρθρο 484 παρ. 1 στοιχ. δ, άρθρο 519, άρθρου 485, άρθρου 168, άρθρου 302, άρθρα 93, άρθρου 6, άρθρο 28, άρθρο 74, άρθρου 43, άρθρου 580, άρθρων 177
Article Codes: ΠΚ
Law References: nan
Total Articles Cited: 22

DATES MENTIONED: 20-5-2024|17-6-2024|19-4-2024|18-9-2020|5-4-2021|26-3-2021|19-09-2020|03-12-2018|01-05-2002|7-4-2003|10-4-2003|3-6-2004|24-3-2014|6-12-2019|07-02-2020|07-07-2020|20-07-2020|18-09-2020|17-09-2020|1-10-2020|21-11-2023|30-9-2020|29-9-2020|03-09-2024|12-09-2024|13-09-2024

SOURCE: https://areiospagos.gr/nomologia/apofaseis_DISPLAY.asp?cd=WOSOXDQVHGCOFT0PIGTKFL15Y529IB&apof=1085_2024&info=ΠΟΙΝΙΚΕΣ -  Β Ποιν. Διακ.